Karol Edmund Alexy

Karol Edmund AlexyALEXY, Karol Edmund.  (iné zápisy mena: Karol Alexy, Karel Alexy, maď. Alexy Károly, Alexy Károly Ede, Alexi Károly Ede; * 8. február 1816, Poprad† 10. máj 1880, Viedeň) bol slovenský sochár a výtvarný pedagóg, priekopník drobnej plastiky.Alexy, Karol. In: 

Absolvoval štúdium na gymnáziu v Kežmarku, kde mu bol učiteľom Ľudovít Müller, a potom pokračoval v štúdiu na Umeleckopriemyselnej školy vo Viedni. Roku 1838 absolvoval študijnú cestu v Taliansku a v Paríži a od roku 1843 študoval v Mníchove, v Drážďanoch a v Norimbergu. Za účasť na maďarskej buržoáznej revolúcii (1848 – 1849) bol väznený v Pešti. V rokoch 1852 – 1861 žil v emigrácii v Londýne a po návrate do Uhorska v roku 1867 pôsobil ako profesor kreslenia na reálke v Pešti. Od roku 1879 žil na penzii vo Viedni.Pripomíname si ... : Máj 2020 [PDF online]. [Poprad] : [Podtatranská knižnica v Poprade], 2020-04-27 [cit. 2021-02-08], s. [2]-[3]. Dostupné online.

Jeho tvorba predstavuje prechod medzi klasicizmom a romantizmom.Alexy Károly. In: Magyar életrajzi lexikon. I. (A–K). Budapest : Akadémiai, 1967 [cit. 2021-02-08]. Dostupné online. Medzi jeho najvýznamnejšie diela patrí model anglickej kráľovnej na koni (1841), terakotový model kráľa Mateja I. Korvína (1844) či busty Ludwiga van Beethovena, Franza Schuberta, Carla Mariu von Webera, Ľudovíta Košuta a Ľudovíta Baťána.

 Referencie 

 Odporúčaná literatúra 
 Alexy, Janko. Osudy slovenských výtvarníkov. Bratislava : Štátne nakladateľstvo, 1948, s. 154 a nasl.

 Externé odkazy 
 Karol Alexy na portáli Slovenskej národnej galérie Webumenia.sk

Kategória:Slovenskí sochári
Kategória:Osobnosti z Popradu
Kategória:Pochovaní na cintoríne Kerepesi